# **DECIZIA ETAPEI DE ÎNCADRARE**

**Nr. X din X.11.2023**

k Ca urmare a solicitării de emitere a acordului de mediu adresate de **FEH ENERGY SRL**, cu sediul în comuna Bontida, sat Bontida, nr. 834A, jud. Cluj, înregistrată la APM Cluj cu nr. 21238/5.10.2023, în baza:

1. **Legii nr.292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legea apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 21503/10.10.2023, 21821/13.10.2023, 22632/27.10.2023, 22660/30.10.2023, 22767/30.10.2023 și 22946/02.11.2023, a punctelor de vedere, precum şi a consultărilor desfăşurate în cadrul şedinţei Comisiei de Analiză Tehnică din data de 31.10.2023, că proiectul **,, *Reabilitare clădiri existente, racorduri la utilități, branșamente și amplasare de panouri fotovoltaice pe acoperișul clădirilor și pe teren*” -** propus a fi realizat în **comuna Bontida, satul Bonțida, str. Principală, FN, CF nr. 50455, judeţul Cluj**, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

kk kkk kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. 2, punctul ***3.a.) ,, Instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1”*** *și punctul* ***13.a.) ”Orice modificări sau extinderi, altele decât cele prevăzute la***[***pct. 24***](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)***din anexa nr. 1, ale proiectelor prevăzute în anexa*** [***nr. 1***](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23#p-275167869)***sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;***

b) amplasamentul este situat în **comuna Bonțida, judeţul Cluj**, constituie proprietatea privată, cu folosința actuală: *altele*, conform Certificatului de urbanism nr. 86/09.10.2023 emis de către Comuna Bonțida;

c) proiectul este de amploare redusă şi are ca scop ***reabilitare clădiri existente, racorduri la utilități, branșamente și amplasare de panouri fotovoltaice pe acoperișul clădirilor și pe teren*,** conform Certificatului de urbanism;

d) investiţia propusă se realizează în comuna Bonțida, sat Bonțida, jud. Cluj, intravilan, ***destinația zonei*** – zonă mixtă – unități economice industriale și agricole;

e) drumurile de acces existente vor fi întreţinute corespunzător și se vor reface sectoarele afectate de către FEH ENERGY SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea presupunând ***reabilitare clădiri existente, racorduri la utilități, branșamente și amplasare de panouri fotovoltaice pe acoperișul clădirilor și pe teren***;

i) proiectul **va genera deşeuri din activitățile desfășurate și acestea vor fi predate către operatori autorizați (există contracte încheiate atât pentru preluare deșeurile nepericuloase cât și pentru deșeuri periculoase), în baza Planului de gestionare a deșeurilor întocmit de titular cu atenția sporită asupra deșeurilor periculoase – după caz**;

j) pentru realizarea lucrărilor este necesară organizarea activității pe proprietatea respectivă;

k) sunt prevăzute măsuri pentru: refacerea tuturor suprafețelor de teren afectate de lucrările menționate;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

* proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, *Reabilitare clădiri existente, racorduri la utilități, branșamente și amplasare de panouri fotovoltaice pe acoperișul clădirilor și pe teren*” -** propus a fi realizat în **comuna Bonțida, satul Bonțida, str. Principala, FN, CF nr. 50455, judeţul Cluj**, cu următoarele caracteristici:

- poziţionarea conform coordonatelor Stereo 70 - conform proiectului tehnic și planșelor atașate pentru acest amplasament;

- suprafața a fost utilizată anterior pentru activitatea de creștere intensivă a porcilor - ferma nu mai este funcțională de mulți ani;

- folosința actuală – teren parțial liber și construcții care se vor reabilita pentru îndeplinirea proiectului;

- conform PUG Bonțida: POTmax=50%, CUT max=1,5, POT propus=17,59%, CUT propus=0,17;

- suprafața totală a amplasamentului este de 360.503 mp;

- reabilitarea învelitoarelor acoperișurilor constă în îmbrăcarea în întregime a acestora, prin turnarea unui material specific de construcție lichid, cu compoziție de bitum – se vor îndepărta doar bucățile de bitum care sunt desprinse sau care prezintă un grad ridicat de uzură;

- suprafața destinată montării panourilor aprox. 160.000 mp, din care suprafața construită este de 63.418 mp, care este ocupată de clădirile existente propuse spe reabilitare, în vederea amplasării/montării de panouri fotovoltaice;

- *suprafața acoperișurilor ocupată* de panourile fotovoltaice va fi de 4,2 ha;

- **nu se vor amplasata panouri pe clădirea existentă A 1.1 (care apare în CF cu acoperiș de azbociment);**

- ***la închirierea amplasamentului s-a constatat că plăcile de azbociment nu se mai regăseau pe acoperiș și clădirea a fost acoperită cu hidroizolație de tip bitum*** - ***din condiții de siguranță această clădire nu este prevăzută în suprafața acoperișurilor pe care se vor amplasa panouri fotovoltaice;***

- *suprafața solului ocupată* de panouri fotovoltaice va fi de cca 19,10 ha;

- putere maximă estimată este de 30,4 MWp într-un orar maxim de 6000 h/an;

- sistemul fotovoltaic va fi alcătuit din 76.789 panouri fotovoltaice, din care:

- 26.595 panouri AXI premium HC 415 Wp vor fi fixate pe acoperișurile clădirilor (4,2 ha) – suprafața unui panou fiind de 2,279/1,134, pe cadru metalic, suport prindere – balize de plastic;

- 50.194 panouri AXI premium XXL HC 540 Wp se vor amplasa pe suprafața solului (19,10 ha), pe suport metalic (fără a fi necesare fundații betonate), pe 2-5 rânduri suprapuse, garda la sol având o înălțime de 0,7-1 m, unghiul de înclinare fiind între 26-33◦, dimensiunea unui panou fiind de 2,279/1,134;

- panourile vor fi de tip monocristalin;

- se vor utiliza cabluri solare pentru realizarea înserierii panourilor, respectiv conectarea mai multor serii în paralel pe întrările de curent continuu ale invertoarelor;

- invertoarele vor fi de medie tensiune între 450 - 900 V; acestea se vor conecta la linia de medie tensiune existentă în apropierea amplasamentului;

- pentru întregirea și funcționarea sistemului se vor amplasa 2.336 buc. de acumulatori RKS2-3000 și 3 transformatoare 230-400/20000Vca – transformatoarele se vor monta în carcasele existente pe amplasament, astfel că nu vor fi necesare fundații de beton turnate;

- racordarea la rețeaua centralizată de apă nu se va afectua, deoarece pentru proiectul respectiv nu este necesară utilizarea apei;

- racordarea la energia electrică se va realiza din rețeaua centralizată;

- energia electrică generată de panourile fotovoltaice se va distribui în rețeaua electrică din zonă;

- organizarea de șantier se va amenaja în incinta delimitată pentru proiect și va fi de circa 500 mp;

- toate celelalte lucrări necesare în vederea realizării proiectului mai sus menționat, ce decurg din proiectul tehnic.

***Prevenirea eventualelor efecte negative semnificative asupra mediului:***

***- se va gestiona toată activitatea desfășurată pentru a nu se produce poluări ale factorilor de mediu: apă, aer, sol, inclusiv a zonelor rezidențiale;***

***- se vor gestiona toate sursele de zgomot în mod corespunzător cu respectarea legislației în vigoare;***

***- nu vor rezulta ape tehnologice sau alte ape uzate din desfășurarea acestor activități;***

***- apele pluviale de pe acoperișuri vor fi colectate prin sistemul de jgheaburi, burlane și coturi și se va infiltra în sol – apa este considerată fără alte substanțe/amestecuri poluante;***

***- se vor urmări toate utilajele și echipamentele folosite, în vederea evitării oricăror prejudicii aduse mediului înconjurător;***

***- se vor colecta corespunzător deșeurile rezultate (containere, saci de rafie, alte recipiente) și se vor preda operatorilor autorizați cu care sunt încheiat contracte conform Planului de gestionare al deșeurilor;***

***- pe amplasament au mai fost identificate și plăci de azbociment rămase în urma înlocuirii acoperișurilor maxim 0,5 tone care vor fi predate operatorului autorizat (există contract încheiat pentru preluare deșeuri);***

***- se vor amenaja spațiile verzi la finalizarea lucrărilor;***

***- se vor respecta prevederile legislaţiei de mediu în vigoare.***

Prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina Ana PAUL**

X.11.2023